ཞི་ཅིན་ཕིང་གིས་བསྟན་དོན།ཀྲུང་གོ་དང་ཨུ་རུ་སི་གཉིས་ནི་ཕན་ཚུན་ཆེས་ཆེ་བའི་ཁྱིམ་མཚེས་རྒྱལ་ཁབ་དང་ཆེས་གལ་ཆེ་བའི་ཕྱོགས་ཡོངས་ཀྱི་འཐབ་ཇུས་རོགས་ལས་གྲོགས་པོ་ཡིན་ལ།ཐུན་མོང་གི་ཁེ་ཕན་རྒྱ་ཆེན་པོ་ཡོད།ཕྱོགས་གཉིས་ཀྱི་མཉམ་ལས་ལ་ཤུགས་སྣོན་པ་དང་ཁེ་ཕན་མཉམ་འདྲེས་ཟབ་མོ་ཡོར་བར་བྱས་ན།ཕྱིའི་ཉེན་ཁ་དང་འགྲན་རྩོད་ལ་ཁ་འཇལ་ནས།ཐུན་མོང་གི་དར་རྒྱས་གོང་འཕེལ་ལ་ཡར་སྐུལ་བྱེད་པར་ཕན་པ་ཡོད།ས་གནས་མཉམ་ལས་ཀྱིས་ཀྲུང་གོ་དང་ཨུ་རུ་སིའི་འབྲེལ་བའི་ཁྲོད་དུ་ནུས་པ་གལ་ཆེན་ཐོན་བཞིན་ཡོད་ལ།རྒྱལ་ཁབ་ཀྱི་མཉམ་ལས་ནི་ས་གནས་ལ་བརྟེན་དགོས་པ་དང་།ས་གནས་ལ་རྐང་འཛུགས་དགོས་ཤིང་།ས་གནས་ལ་བདེ་སྐྱིད་བསྐྲུན་དགོས།ས་གནས་མཉམ་ལས་ཇི་ལྟར་དམ་ན།རྒྱལ་ཁབ་གཉིས་ཀྱི་མཉམ་ལས་རྨང་གཞི་དེ་ལྟར་སྲ་བརྟན་ཡོང་ངེས།དུས་རབས་གསར་པའི་རྒྱབ་ལྗོངས་འོག་ཏུ།ཀྲུང་གོ་དང་ཨུ་རུ་སིའི་ས་གནས་མཉམ་ལས་དེ་གནས་བབ་གསར་པ་དང་ལས་འགན་གསར་པ།བླང་བྱ་གསར་པ་བཅས་ལ་འཕྲད་ཡོད་པ་དང་མཉམ་དུ།ལོ་རྒྱུས་རང་བཞིན་གྱི་གོ་སྐབས་གསར་པར་ཡང་འཕྲད་ཡོད་ཟེར།